OpenLLM-France/wikimedia huggingface dataset:
# Cryptocentrus polyophthalmus

Cryptocentrus polyophthalmus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a Indonèsia.

## Referències

* ↑ Cuvier G. & Valenciennes A. 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* 1 2 FishBase (anglès)
* ↑ Kuiter, R.H. i T. Tonozuka 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Bibliografia

* Allen, G.R. i M. Adrim 2003. Coral reef fishes of Indonesia. Zool. Stud. 42(1):1-72.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pitocles d'Atenes

Pitocles d'Atenes (en llatí Pythocles, en grec antic Πυθοκλη̂ς) va ser un orador atenenc.
Era membre del partit favorable al regne de Macedònia i al rei Filip II. Va ser executat juntament amb Foció l'any 317 aC, segons diu Plutarc.

## Referències

* ↑ 1.Pythocles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 629
# Moviment per la Tolerància i el Progrés

El Moviment per la Tolerància i el Progrés (en francès: Mouvement pour la Tolérance et le Progrès, MTP) és un partit polític sankarista de Burkina Faso. Va ser fundat el setembre del 1987. És liderat per Nayabtigungu Congo Kaboré. Va guanyar el 0,3% del vot popular a les eleccions parlamentàries del 1997. El 2005 el partit va prendre part a les eleccions presidencials del 13 de novembre, on el seu candidat Nayabtigungu Congo Kaboré hi va guanyar el 0,32% del vot popular.
# Vasa Idrottsföreningen Kamraterna

El Vasa Idrottsföreningen Kamraterna és un club de futbol finlandès de la ciutat de Vaasa.

## Història

El club va ser fundat l'any 1900. Va canviar de nom el 1988 després de fusionar-se amb un club anomenat BK-48, anomenant-se BK-IFK durant els anys 90. El nom retornà a l'original VIFK l'any 2000.

## Palmarès

* Lliga finlandesa de futbol (3):
** 1944, 1946, 1953

## Enllaços externs

* Web oficial
# Le Hohwald

Le Hohwald (en alsacià de Hoowàld) és un municipi francès, situat a la regió del Gran Est, al departament del Baix Rin. L'any 1999 tenia 861 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 465 | 480 | 461 | 402 | 360 | 386 |

## Administració

Llista d'alcaldes :
| Període | Identitat | Partit |
| 2001-2008 | Gérard Hazemann | |
| 2008- | Michel Gewinner | |
# Poludionka

Poludionka (en rus: Полудёнка) és un poble (un possiólok) de l'óblast de Sverdlovsk, a Rússia, segons el cens del 2010 tenia 5 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# George Sarton

George Sarton (Gant, 31 d'agost de 1884 - Cambridge, 22 de març de 1956), nom complet George Alfred Leon Santon, és considerat el fundador de la història de la ciència com a disciplina acadèmica.
Nascut a Gant, es va doctorar en matemàtiques i el 1912 va fundar Isis, la primera revista sobre història de la ciència, matèria que ensenyà a diverses universitats, especialment a Harvard. En el seu honor s'atorga anualment la Medalla George Sarton, que premia els investigadors sobre ciència del passat.
Entre les seves aportacions destaca el lligam que va establir entre la ciència i la màgia abans del racionalisme, l'atenció que va prestar a biografies de pensadors àrabs i perses i una enciclopèdia de conceptes usats fins al segle xiv.

## Referències

* ↑ «George Sarton». Gran Enciclopèdia Catalana. Barcelona: Grup Enciclopèdia Catalana.
# L'exili i el regne

L'exili i el regne (títol original en francès, L'Exil et le Royaume) és una col·lecció de sis contes escrits per l'escriptor francès-algerià Albert Camus en francès l'any 1957. El fil conductor segueix un mateix propòsit ètic i estètic, la fraternitat humana, el sentit de l'existència, i l'enyorança d'un univers moral que ens protegeixi del destructivisme ètic i social.

## Filosofia de la novel·la

Els personatges dels relats viuen diversos tipus d'exili, des de l'alienació física i social («El renegat o un esperit confús», «L'hoste», «La pedra que creix») fins a aquest exili personal o interior que evidencia millor l'absurd de la condició humana.
Aquestes obres de ficció cobreixen tota la varietat des de l'existencialisme, o absurdisme, com Camus va insistir que s'anomenessin les seves idees filosòfiques. La manifestació més clara dels ideals de Camus es poden trobar en el conte "La Pierre qui pousse". Aquesta història protagonitzada per d'Arrast, que pot ser vist com un heroi positiu en oposició a Meursault a L'estrany. Ell activament forma la seva vida i se sacrifica a si mateix amb la finalitat d'ajudar a un amic, en lloc de romandre passiu. La qualitat moral de les seves accions s'intensifica pel fet que d'Arrast posseeix profund coneixement de l'absurd del món, però, no obstant, actua moralment (no gaire diferent del personatge principal en "La pesta").

## Contes

Les sis obres recollides en aquest volum són:
* "La dona adúltera" ("La Femme adultère")
* "El renegat o esperit confós" ("Li Renégat ou un esprit confus")
* "L'home silenciós" ("Els Muets")
* "El convidat" ("L'Hôte")
* "Jonas o l'artista en el treball" ("Jonas ou l'artiste au travail")
* "La pedra que creix" ("La Pierre qui pousse")
# Moviment per una Societat Democràtica

El Moviment per a una Societat Democràtica (en kurd: Tevgera Civaka Demokratîk; abreujat TEV-DEM; en àrab: حركة المجتمع الديمقراطي, en sirià: ܙܘܥܐ ܕܟܢܫܐ ܕܝܡܩܪܐܛܝܐ) és una coalició multiètnica d'esquerres que governa les àrees autònomes confederals del nord de Síria, anomenades Federació Democràtica del Síria del Nord o Rojava. El partit més rellevant de la coalició és el Partit de la Unió Democràtica (PYD). TEV-DEM va substituir el Comitè Suprem Kurd com a coalició governant a la regió.

## Antecedents

Quan la primavera àrab va esclatar a Síria a principis de 2011, les protestes es van estendre al llarg de les zones kurdes. Degut a la força que van emprar els grups islamistes rebels a d'altres regions de Síria, l'exèrcit àrab sirià es va retirar de gairebé per complert d'aquestes les zones majoritàriament kurdes. Els ciutadans que hi viuen, amb el suport del PYD, van formar el Tevgera Civaka Demokratîk (o Tev-Dem), amb una popularitat i força creixent al llarg de tota la regió.

## Autonomia democràtica

El seu programa s'hi van involucrar persones de molts diferents orígens: kurds, àrabs, asirios i turcmans, i de diferents grups religiosos com musulmans, cristians i iazidites. La coalició va organitzar una gran varietat de grups, comitès i comunes als barris, poblacions, comtats i ciutats. El propòsit d'aquests grups era reunir-se, a l'anomenada Casa del Poble, cada setmana per parlar dels problemes a què s'enfronten les persones on vivien.
Segons Zaher Baher, membre del Grup de Solidaritat de Haringey, el TEV-DEM ha estat l'òrgan amb més èxit de Rojava perquè "té la determinació i el poder per canviar les coses, inclou moltes persones que treballen voluntàriament per fer que aquesta revolució tingui èxit". Addicionalment, va comentar que el TEV-DEM va configurar un exèrcit amb tres branques diferents: les YPG, les YPJ, les Asayish (forces de seguretat locals), juntament amb una unitat especial només per a dones, per tractar qüestions de violació i violència domèstica".

## Partits membres

* Partit de la Unió Democràtica (PYD) amb Salih Muslim i Asya Abdullah al capdavant.
* Partit Unió Siríaca (SUP) amb Ishow Gowriye al capdavant.
* Partit Democràtic Pacifista dels Kurds Sirians (PADKS) amb Telal Mihemed al capdavant.
* Partit Unió Liberal del Kurdistan (PYLK) amb Ferhad Têlo al capdavant.

## Referències

* ↑ «The Project of a Democratic Syria: Movement for a Democratic Society, Rojava» (en anglès). Kurd Net - Ekurd.net Daily News, 17-02-2015.
* 1 2 «The experiment of West Kurdistan (Syrian Kurdistan) has proved that people can make changes - Anarkismo». www.anarkismo.net. [Consulta: 3 febrer 2018].
# Veerse Meer

El Veerse Meer és un llac artificial de la província de Zelanda (Països Baixos). Es va crear després del tancament de la badia Veerse Gat el 1961, com a part del pla Delta. Al llac hi ha 13 illes, algunes de grans i altres de petites, com l'Aardbeieneiland, que abans era un banc de sorra. L'aigua del llac és salabrosa.
El nom del llac, Veerse Meer, significa 'Llac de Veere' en neerlandès i es refereix al poble de Veere, que se situa a la vora del llac.

## Galeria

* El Veerse Meer vist des del poble Veere

## Enllaços externs

* Informació actual - Rijkswaterstaat (neerlandès)
# Municipi de Greve

El municipi de Greve és un municipi danès situat a l'est de l'illa de Sjælland, a la badia de Køge, abastant una superfície de 60 km². Amb la Reforma Municipal Danesa del 2007 va passar a formar part de la Regió de Sjælland, però no va ser afectat territorialment.
La ciutat més important i la seu administrativa del municipi és Greve Strand (40.764 habitants el 2009). Altres poblacions del municipi són:
* Greve Landsby
* Hundige
* Karlslunde Strand
* Karlslunde
* Kildebrønde
* Mosede
* Tune

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 5610 | 23,5 |
| Det Radikale Venstre | 459 | 1,9 |
| Det Konservative Folkeparti | 3786 | 15,9 |
| Retsforbundet | 12 | 0,1 |
| Socialistisk Folkeparti | 2669 | 11,2 |
| Borgerlisten | 184 | 0,8 |
| Dansk Folkeparti | 2632 | 11,0 |
| Venstre | 8449 | 35,4 |
| Danmarks Nationalsocialistiske Bev | 63 | 0,3 |

### Alcaldes

| Alcalde | Període | Partit |
| Hans Barlach | 1-1-2007 a 31-12-2009 | Det Konservative Folkeparti |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Greve
# Qiqihar

La Ciutat-prefectura de Qiqihar (en xinès 齐齐哈尔市; pinyin Ch'i-ch'i-ha-erh; manxú ᠴᡳᠴᡳᡤᠠᡵ) és una ciutat-prefectura de la província de Heilongjiang. Està situada al centre-oest de la província i és la tercera més poblada. La prefectura, al seu torn, es divideix en set districtes, vuit Comtats i una ciutat-comtat.
Etimològicament, el nom de la regió ve del manxú i fa referència al nom del riu Qiqi, combinada amb la paraula hari que indica defensa.
La principal ciutat del territori, homònima al nom de la regió, Qiqihar, és una ciutat altament industrialitzada des de mitjans del segle xx quan, amb la col·laboració de la Unió Soviètica s'hi van construir diverses indústries manufactureres. La ciutat disposa d'aeroport i de tren que la connecten amb la resta del país.

## Llocs d'interès

* Reserva Natural de Zhalong
# Museu de la Ciutat de Jilin

El Museu de la Ciutat de Jilin és un museu ubicat a la plaça del segle de la ciutat de Jilin, a la província homònima de la República Popular de la Xina. També és conegut amb altres noms, com el Museu del Meteorit, ja que al seu interior s'hi exhibeixen les restes del meteorit Jilin, que impactà a la terra el 1976. Allà s'hi troben diversos fragments d'aquell meteorit, on s'inclouen el fragment número 1, que és el més gran conservat del món, amb una massa de 1.770 quilos. També hi ha restes d'altres meteorits d'arreu del món.

## Referències

* ↑ Earnshaw, Graham. China Business Guide 2006 (en anglès). China Economic Review Publishing, 2005-12-30. ISBN 978-988-98254-5-4.
* ↑ Meyer, Michael. In Manchuria: A Village Called Wasteland and the Transformation of Rural China (en anglès). Bloomsbury Publishing USA, 2015-02-17. ISBN 978-1-62040-287-0.
* 1 2 «Out of This World». China Pictorial. Arxivat de l'original el 2021-08-28. [Consulta: 20 març 2021].
# Bertil Malmberg (desambiguació)

«Bertil Malmberg» té aquests significats:

## Persones

* Bertil Malmberg, escriptor i actor suec (1889-1958)
* Bertil Malmberg (lingüista), lingüista suec (1913-1994)
# Moto X (segona generació)

El Motorola Moto X és un telèfon intel·ligent de gamma alta, és la segona generació del telèfon intel·ligent Moto X de l'any 2013, part de la família Moto. Fabricat per Motorola Mobility.
Aquest model millora el model de primera generació amb un disseny de major qualitat. Es va construir amb materials nobles com el metall, el cuir o la fusta en la part posterior, també millora les seves especificacions, incloent un processador de quatre nuclis i una pantalla [Full Hd], entre altres millores.

## Especificacions
### Maquinari

La segona generació del Moto X té un disseny similar al seu predecessor amb una part posterior corbada, però afegint certes millores com un marc d'alumini, un altaveu frontal i un conjunt de sensors infrarojos de moviment. També ens podem trobar el logotip de Motorola en la part posterior amb un acabat metàl·lic.
El seu maquinari intern també va millorar, incorporant una pantalla Amoled (la mateixa tecnologia usada per Samsung) Full HD de 5.2 Polzades, un processador Qualcomm Snapdragon 801 Quad-core a 2.5 GHz acompanyat de 2 GB de RAM, una càmera posterior de 13 megapíxeles amb suport per a enregistrament en format 4K, SlowMotion(Càmera Lenta) 1080p, també una càmera frontal de 2 megapixeles (amb enregistrament a 1080p) i 16 o 32 GB d'emmagatzematge intern no ampliables per targeta MicroSD. La seva càmera posterior té un anell que l'envolta que conté dos Flaix LED situats en els costats per millorar la qualitat de la fotografia.

### Programari

La segona generació ve amb la versió pura de Android™ 4.4.4 KitKat. Inclou al seu programari Moto Voice, un assistent personal que funciona mitjançant la utilització de instruccions de veu.

## Configuracions i funcions

* Manuals interactius Arxivat 2015-08-06 a Wayback Machine.
# Qiongzhuea

Qiongzhuea és un gènere de plantes de la família de les poàcies, ordre poals, subclasse Liliidae, classe liliòpsid, divisió magnoliofití. Aquest gènere de canyes de bambús és originari d'Àsia, de rizoma leptomorf; Les canyes no sobrepassen els 6 metres.

## Taxonomia

* Qiongzhuea communis
* Qiongzhuea intermedia
* Qiongzhuea macrophylla
* Qiongzhuea rigidula
* Qiongzhuea verruculosa
* etc.
# Museu de la Civilització

El Museu de la Civilització és un museu inaugurat el 1988 a la ciutat del Quebec, capital d'aquest estat francòfon del Canadà. Situat al cor d'un barri històric i prop de la Place-Royale, el lloc on es fundà l'Amèrica francesa, té una arquitectura moderna però que és un bon exemple d'integració en un entorn històric. Aquest museu es distingeix per la seva museografia innovadora i compta amb la col·lecció més gran del Quebec pel que fa a aspectes etnogràfics, històrics, educatius i de la memòria. El Museu de la Civilització és el vincle entre passat, present i futur, i mostra l'experiència humana del Quebec i d'altres civilitzacions. Les noves tecnologies i les projeccions multimèdia contribueixen a la vitalitat de les exposicions i a facilitar-ne la visita.
Abans que els colonitzadors francesos i anglesos arribessin al Canadà, el territori estava habitat per tribus ameríndies. Amb l'arribada dels europeus els pobles aborígens van patir la marginació en les seves pròpies terres i durant anys han estat lluitant pels seus drets i reivindicant el que era seu. Un exemple d'aquesta lluita és la dels inuits o esquimals que, finalment, l'any 1999 van aconseguir que el govern canadenc en reconegués l'autonomia. L'Estat del Quebec, a més, ha mantingut les seves arrels francòfones en un territori de tradició anglosaxona des que els colonitzadors europeus van arribar a Amèrica.

## Referències

* 1 2 «Museu de la Civilització (fitxa 127)». Gencat. Memorial Democràtic de Catalunya. [Consulta: 19 setembre 2016].
# Polietilenglicol

El polietilé glicol ( PEG ) és un polièter àmpliament emprat en la indústria. El seu nom generalment apareix associat a un número que fa referència a la massa molecular de polímer o oligòmers, per exemple, un PEG amb n = 80 posseirà una massa molecular mitjana d'uns 3.500 Da, pel que es dirà PEG 3500. La seva estructura química pot representar-se com HO-(CH $_2$-CH $_2$-O-) $_n$-H.

## Referències

* ↑ «polietilenglicol». Gran Enciclolpèdia Catalana. [Consulta: 26 juny 2022].
* ↑ «poly(ethylene glycol)». biocyc.org. [Consulta: 26 juny 2022].
* ↑ «POLYETHYLENE GLYCOL: Compound Report Card». ebi.ac.uk/chembl. [Consulta: 26 juny 2022].
* ↑ Bailey, Frederick E.; Koleske, Joseph V. Polyoxyalkylenes (en anglès). Weinheim, Germany: Wiley-VCH Verlag GmbH & Co. KGaA, 2000-06-15, p. a21_579. DOI 10.1002/14356007.a21_579. ISBN 978-3-527-30673-2.
Viccionari
# Bertil Johnsson

Bertil Johnsson (Suècia, 23 de desembre de 1915 - 2010) fou un atleta suec, especialista en el triple salt, que va competir durant la dècada de 1940.
En el seu palmarès destaca una medalla de plata en la prova del triple salt del Campionat d'Europa d'atletisme de 1946, rere Valdemar Rautio. Guanyà els campionat nacional de triple salt de 1943. Entre 1948 i 1958 va posseir el rècord nacional del triple salt.

## Millors marques

* Salt de llargada. 7,40 metres (1946)
* Triple salt. 15,27 metres (1948)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «Stora Grabbar». [Consulta: 7 maig 2020].
* ↑ «Track and Field Statistics». [Consulta: 7 maig 2020].
# Progressió per quintes

Una progressió per quintes o dominants secundàries és, en música, un encadenament d'acords que es vincula al cercle de quintes, encara que no està directament relacionat a ell pel fet que normalment les progressions es realitzen en una o dues escales i el cercle de quintes recorre totes. És la més senzilla i directa de les progressions possibles. Consisteix en succeí un darrere l'altre els graus d'una escala les fonamentals estan a una quarta justa ascendent o quinta justa descendent. Val a dir a més que l'efectivitat d'aquesta progressió es deu principalment al fet que cada parell d'acords té una relació de dominant-tònica En forma real o bé associada a ella (ex: l'enllaç VII-III no és exactament aquesta relació però cromatitzant la 3a i la 5a del VII s'obté un dominant del III)
Aquesta progressió pot ser diatònica (si no és cromatitzant els acords i es roman en una escala determinada) o cromàtica (quan se'ls s'altera amb la finalitat de generar dominants secundàries dels graus)
Durant el Barroc i gran part del Classicisme aquesta progressió fou freqüentment utilitzada especialment per a realitzar modulacions.
El següent exemple és un cas de progressió per quinta diatònica (unitone, és a dir que torna a la tònica inicial, no modula):

## Vegeu també

* Progressió harmònica
* Harmonia.
# Llanfaglan

Llanfaglan és una petita població del comtat gal·lès de Gwynedd. El seu nom deriva de llan, església i Baglan, nom del sant Baglan yg Coet Alun, que (tornant) d'un pelegrinatge a l'illa d'Enlli s'hauria establert a l'indret. El prefix postal de Llanfaglan és el LL54 i el telefònic el 1286; a efectes censals, Llanfaglan està enclòs dins de Bontnewydd.
La població està situada a uns tres quilòmetres i mig al sud-oest de Caernarfon, a la riba de l'estret de Menai. Fort Belan, un edifici protegit, s'aixeca en l'extremitat del terme de Llanfaglan, guardant la desembocadura de l'estret.
L'església de Llanfaglan, Baglan ap Dingad, s'aixeca solitària enmig d'un prat, i en l'actualitat és propietat d'una societat que es dedica a la preservació d'edificis religiosos, els Friends of Friendless Churches Arxivat 2013-10-14 a Wayback Machine.. El temple, que podria tenir una base precristiana, conté una pedra amb la inscripció Lovernus Fil (que hom ha transcrit per "Fili Lovernii Anatemori"), així com dues que es creuen dels segles cinquè i sisè. Per bé que una part de les parets es podria datar al segle xiii, altres murs i els acabats interiors serien del segle xvii. L'església està encara consagrada i s'hi fa culte de tard en tard.

## El Pou de Baglan

A prop de l'església i enmig d'un camp hi havia hagut un pou anomenat Ffynnon Faglan (Pou d'en Baglan). Es creu que el va construir el mateix sant Baglan, i que això conferia poders curatius a l'aigua. Per aconseguir-ne els efectes, calia banyar la zona afectada i, tot seguit, llançar una agulla al pou; quan el pou fou netejat al segle xix, hom en va extreure dos coves d'agulles.A tocar d'on havia estat situat el pou hi ha en l'actualitat una font excavada en la pedra.

## Enllaços externs

* Descripcions del 1883 i 1889 (anglès)
* Descripció i fotografies de l'església Arxivat 2006-07-21 a Wayback Machine. (gal·lès)(anglès)
* Tradicions referents al pou de Baglan (anglès)
* Etimologia de Llanfaglan (anglès)

## Referències

* ↑ «CISP - Site: Llanfaglan».
# New York City Hall

El New York City Hall és la seu del govern de New York. És situat al barri de Lower Manhattan, entre Broadway, Park Row, i Chambers Street. A l'edifici hi ha els despatxos del batlle de la ciutat (la majoria de les agències municipals estan tanmateix concentrades al Manhattan Municipal Building), així com les dependències del New York City Council. L'edifici, situat al City Hall Park és l'ajuntament més vell dels Estats Units en protegir encara els organismes municipals oficials. Construït de 1803 a 1812, el New York City Hall és un Nacional Historic Landmark. La seva rotonda forma part també dels llocs emblemàtics de la ciutat de New York.

## Enllaços externs

* New York Architecture Images- City Hall (i City Hall Subway Station)
* New York City Council Chambers
* CityMayors.com feature
* New York Map Society history of City Hall Park Arxivat 2011-07-27 a Wayback Machine.
* Archaeological Institute of America The City Hall Park Project Archaeology
# San Esteban del Valle

San Esteban del Valle és un municipi de la província d'Àvila, a la comunitat autònoma de Castella i Lleó. Limita amb Navalosa, Serranillos, Pedro Bernardo, Lanzahíta, Mombeltrán i Villarejo del Valle.

## Demografia

Evolució demogràfica :
| 1991 | 1996 | 2001 | 2004 |
| 904 | 954 | 868 | 862 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].